देश घोषणाओं का अंबार लगाने से नहीं, ज़मीनी क्रियान्वयन से आगे बढ़ते हैं। ऐसे नौ-नौ किलोमीटर की सड़क बनाने के बाद उसके किनारे खड़े किराए के चेहरों का हाथ हिला कर अभिवादन करने का शौक़ अगर दूसरे प्रधानमंत्रियों को भी होता तो सोचिए, भाखड़ा-नांगल बांध और भिलाई इस्पात कारखाने के निर्माण से लेकर हरित, श्वेत और कंप्यूटर क्रांति तक हम पहुंचते कैसे? इसलिए आइए, इस एक साल में, चार साल पहले अपने हाथों हुए पाप का प्रायश्चित करें और आज ही उस कांवड़-यात्रा पर निकल पड़ें, जो 2019 में जब संपन्न हो तो हमारे सारे पाप धुल जाएं। ऐसा नहीं हुआ तो ये पाप, हमारे नहीं, अगली पीढ़ी के सिंर चढ़ कर बोलेंगे और तब कोई काल-सर्प पूजा हमें मोक्ष नहीं देगी।